**Kratko poročilo z rektorske konference – 22. 10. 2021**

V prvem delu (uvodni nagovori in panel z vabljeni govorci) so predstavili različne metode ocenjevanja in praks v Evropskih državah (VB, Švica itd.), predvsem financiranje projektov in potem kje objavljati – ali res višina impact factorja revij odraža kvaliteto študije (bila so mešana mnenja).

Na delavnici (Iskanje ravnotežja med pedagoškimi in raziskovalnimi kazalniki vrednotenja dela visokošolskih učiteljev) so predstavili probleme z istim ocenjevanjem raziskovalcev na fakultetah in tistimi, ki delajo na inštitutih, saj imamo mi na fakultetah še obsežno pedagoško obveznost, kar nas spravlja v neugoden položaj – tekma za najboljše raziskovalne dosežke (tisti na inštitutih imajo veliko več časa za raziskovanje). Izpostavili so tudi da raziskovalci na inštitutih nemalokrat predavajo na fakultetah, obratno pa ni v veljavi, da bi pedagoški delavci raziskovali na inštitutih, karad nimajo pedagoške obveznosti. Izpostavili so primer Univerze v Gentu – zaznali te probleme, predvsem vidne v nezadovoljstvu zaposlenih, izčrpanosti zaposlenih in premajhnem družbenem vplivu (predvsem raziskovalci na inštitutih ne prenašajo znanja naprej, ker ne poučujejo; na splošno velja, da najbolje poučuješ tisto kar raziskuješ).

Opozorili so tudi na pazljivost pri implementaciji evropskih smernic odprte znanosti na implementacijo v slovenskem prostoru.

Na področju ocenjevanja so izpostavili mešane metode pri ocenjevanju. Izpostavili so, da smo šli iz kvalitativnega ocenjevanja v kvantitativno, ki je bilo od začetka zelo v redu, vendar je šlo sedaj v ekstreme – tekma za točke in nič drugega!

Problem delitve pomembnosti pri ocenjevanju med pedagoškim delom, raziskovalnim delom in strokovnim delom. Trenutna delitev prioritizira raziskovalno delo.

Opozorili so tudi na problematičnost različnih področij (ved) in vrednotenju dela, specifično naravoslovne revije imajo veliko večji faktor vpliva, kot družboslovne in humanistične! Ideja o povezovanju med vedami pri raziskovanju!

Zapisal doc. dr. Rok Hacin, namestnik predsednice KOK FVV